اشکنازی یہود

**اشکنازی** (Ashkenazi) جنھیں **اشکنازی یہود** (Ashkenazi Jews)
(، اشکنازی عبرانی تلفظ: ، واحد: ، جدید عبرانی: ; اور  **'، لفظی معنی ، "جرمنی کے یہود")،
بھی کہا جاتا ہے ایسے یہود ہیں جو رومی عہد میں یورپ اور جرمنی کی طرف [[ہجرت]] کر گئے تھے۔ ان علاقوں میں بھی ان لوگوں نے لکھنے پڑھنے اور بودوباش میں [[عبرانی]] روایات کو قائم رکھا۔ ان کو [[مسیحی]] بادشاہوں کی طرف سے نفرت کا سامنا بھی تھا جو ان کی ایک جگہ سے دوسری جگہ ہجرت کا سبب بنتا تھا۔ اسی لیے یہ لوگ [[اٹھارہویں صدی]] کے آخر تک معاشی طور پر مستحکم نہ ہو سکے۔
[[فائل:Juden 1881.JPG|تصغیر|1881ء [[وسطی یورپ]] کی یہودی آبادی کا سب سے بڑا حصہ کالے پھر سرخ اور گلابی رنگ سے نمایاں کیے گئے]]
اشکنازی یہود تارکین وطن کی آبادی جو یہودیوں کی تارکین وطن کی ایک الگ اور یکجا برادری کے طور پر [[مقدس رومی سلطنت]] کے پہلے ہزاریہ کے اختتام کے وقت وقوع پزیر ہوئی۔ ان تارکین وطن اشکنازی یہودیوں کی روایتی زبان [[یدیش زبان|یدیش]] مختلف بولیوں پر مشتمل ہے۔ اشکنازی تمام تر وسطی اور [[مشرقی یورپ]] میں  پھیلے اور وہاں برادریاں قائم کیں جو [[قرون وسطی]] سے لے کر حالیہ دنوں تک ان کے بسنے کے بنیادی علاقے ہیں۔ وقت کے ساتھ ساتھ ان علاقوں میں ان بے وطنوں کی اپنی ایک علاقائی اور تارک وطن اشکنازی تشخص پروان چڑھنے لگا۔ [[قرون وسطی]] کے اخر میں اشکنازی آبادی کا زیادہ تر حصہ مسلسل جرمن علاقوں سے باہر [[پولستان]] اور [[لتھووینیا]] میں (بشمول موجودہ  [[بیلاروس]] اور [[یوکرائن]]) مشرقی یورپ کی طرف منتقل ہوتا چلا گیا۔ [[اٹھارہویں صدی]] کے آخر اور [[انیسویں صدی]] کے اوائل تک جو یہود [[جرمنی]] ہی میں رہے یا واپس جرمنی آئے ان کی  ثقافتی اقدار نے دھارا بدلا۔ [[حثکالا]] (یہودی نشاة ثانیہ) کے زیر اثر، جدوجہد آزادی، دانشورانہ اور ثقافتی بدلاؤ کے لیے انھوں  نے آہستہ آہستہ [[یدیش زبان|یدش]] زبان کا استعمال ترک کر دیا اور اپنی مذہبی زندگی اور ثقافتی تشخص کی نئی جہتوں کو پروان چڑھانے لگے۔" یورپ میں  قیام کے دوران میں اشکنازیوں نے یورپی ثقافت میں اپنا اہم حصہ ڈالا اور [[فلسفہ]]، [[ادب]]، [[آرٹ]]، [[موسیقی]] اور [[سائنس]] کے تمام شعبوں میں  قابل ذکر اور غیر متناسب اضافہ کیا۔" ([[:en:Eric Hobsbawm|ایرک ہوبسبام]]) – [[مرگ انبوہ|ہولوکاسٹ]] (مرگ انبوہ)، یعنی [[یہودی]] نسل کشی اور [[دوسری عالمی جنگ]] کے  دوران تقریباً ساٹھ لاکھ یہود کے بڑے پیمانے پر قتل عام نے اشکنازی تارکین وطن کی ثقافت اور تقریباً ہر اشکنازی یہودی خاندان کو متاثر کیا۔

[[گیارہویں صدی]] عیسوی تک اشکنازی دنیا کی کل [[یہودی آبادی بلحاظ ملک|یہودی آبادی]] کا تقریباً 3 فیصد تھے، جبکہ [[1931ء]] کے اپنے عروج کے دنوں میں دنیا کی کل یہودی آبادی کا 92% شمار کیے گئے۔ [[ہولوکاسٹ]] سے تھوڑا عرصہ قبل تک یہود کی مجموعی تعداد ایک کروڑ ستاسٹھ لاکھ تھی۔ اشکنازیوں کی عصری آبادیاتی شماریات وقت کے ساتھ متغیر ہوتی رہتی ہیں جو کم و بیش ایک [[کروڑ]] سے ایک [[کروڑ]] بارہ [[لاکھ]] کے درمیان میں رہی۔ [[:en:Sergio DellaPergola|سرجیو ڈیلا پرگولا]] نے سپین اور پرتگال کے وہ یہود( [[سفاردی یہودی|سفاردی]] )جنھیں 1492ء میں بے دخل کیا گیا اور ( [[مزراہی یہودی|مزراہی]]) صہیونیت پر یقین رکھنے والے یہود کو سرسری حساب میں شمار کرتے ہوئے دعوی کیا کہ اشکنازی دنیا کی کل یہودی آبادی کا 74 فیصد سے کم ہیں -

جننیاتی اشکنازی مطالعہ —اشکنازی مادری اور پدری نسب پر تحقیق کرتے ہوئے ان کے [[مغربی ایشیا]]ئی ماخذ کے اشارے ملتے ہیں۔ لیکن اشکنازی لوگ اپنی یورپی نسبت کے متعلق ایک مختلف اور بحث طلب سوچ رکھتے ہیں کہ ان میں یورپی جننیات کی ملاوٹ مادری نسبتوں سے ہی آئی ہیں۔ عام طور پراشکنازی یہود، [[سفاردی یہودی|سفاردی یہود]] کے بر خلاف  ہیں جو [[جزیرہ نما آئبیریا|وبیرین جزیرہ نما]] کے یہودیوں کی نسل سے ہیں (اگرچہ اس [[جزیرہ نما]] میں دوسرے یہود بھی موجود ہیں)۔ ان میں کچھ [[عبرانی]] حروف کے تلفظ اور مذہبی رسومات کی ادائیگی میں کچھ اختلافات ہیں۔

یہود کے کسمپرسی کے دور کے  خاتمے کی بعد [[منافقین]] کو روکنے کے لیے کسی کے مذہب بدل کر یہودیت اختیار کرنے کو یہود کی جانب سے باقاعدہ تسلیم نہیں کیا جاتا یا اس کی حوصلہ افزائی نہیں کی جاتی جو ایک تاریخی نظریہ ہے جس پر دوبارہ عمل ہو رہا ہے۔ اور یہ بحث تو کافی عام ہو چکی ہے کہ [[یہودی کون ہے؟]] اور کون نہیں، چہ جائیکہ اشکنازی یہودی کا تعین کیا جائے، جس کے لیے مذہبی، لسانی، نسلی اور ثقافتی تعریف کے معیار پر پورا اترنا ضروری ہے اب جبکہ زیادہ تر یہودی آبادی [[مشرقی یورپ]] سے [[امریکا]]، [[مغربی یورپ|مغربی]] اور [[شمالی یورپ]] کی جانب ہجرت کر چکے ہیں عہدحاضر سے قبل کی ان کی خود ساختہ تنہائی بھی ختم ہو چکی ہے جس نے ان کو ایک الگ ثقافتی مذہبی اور قومی شناخت دی تھی۔لفظ اشکنازی اپنی تاریخی ارتقا کے منازل طے کرنے کے بعد اب دوبارہ اہمیت حاصل کر چکا ہے خاص کر اسرائیل میں جہاں اس لفظ کو اب روایتی معنوں میں نہیں لیا جاتا۔ دنیا بھر میں اکثر یہودی برادری آج بھی دو کنیساؤں میں منقسم ہے جہاں اشکنازی اور سفاردی [[روایت|روایات]] کی مطابق [[عبادت]] سر انجام دی جاتی ہیں -اگر چہ  یہ امتیاز اب رفتہ رفتہ ختم ہوتا جا رہا ہے لیکن غیر اسرائیلی سفاردی یہود کو ایک الگ مذہبی شناخت اور امتیاز حاصل ہے جبکہ اشکنازیوں نے کھیل، ثقافت ، [[تنوت نور(نوجوان صہیونی تحریک )|تنوت نور]]، اداکاری، سیاست، معاشیات اور [[صیہونیت]] میں اپنا مقام بنایا ہے -چنانچہ شائد اسی لیے [[الحاد]]<nowiki/>اور سیاسی محرکات کا وقوع پزیر ہونا اشکنازیوں میں کہیں زیادہ ہے -جبکہ دوسری جانب ایک دلچسپ امر یہ بھی ہے کہ اسرائیلی اشکنازی اور سفاردی یہود کے خصوصیات غیر اسرائیلی یہود سے قطعا جدا ہیں، اسرائیلی اشکنازی یہود میں روایتی[ [قدامت پسند]] یہودیت اب بھی موجود ہے اور اسرائیل کی بڑی سیاسی قوتوں میں مذہبی سفاردی پارٹی شاس بھی ہے۔

== نام کا ارتقا ==
لفظ اشکناز [[عہد نامہ قدیم]] کے انجیلی کردار اشکناز بن [[:en:Gomer|گومر]] بن خافط بن [[يافث]] بن [[نوح]] سے لیا گیا ہے - اشکناز ،[[:en:Mannaeans|منائیاں]] ،[[ارارات]] اور [[:en:Urartu|اورارتو]] جنھیں خدا نے [[بابل]] کے خلاف لڑنے کے لیے بلایا انجیل کی [[کتاب یرمیاہ]] (51:27) میں مملکتوں کو ظاہر کرتا ہے - جبکہ اشکناز ان میں سے شمال بعید کی ایک مملکت تھی- [[تلمود]] کے رسالہ [[:en:Yoma|یومہ]] میں گومر کو بنام جرمنیہ پکارا گیا ہے البتہ شمال مغربی شام کے یہودی ادب میں جرمنیکا کے نام سے اس کی نشان دہی کی گئی جو بعد میں بگڑ کر جرمنیہ بنا- نام اشکناز چھٹی صدی عیسوی کے [[:en:Scandza|سکانڈزا]] کے علاقے کے ساتھ بھی منسلک رہا جو جرمنیک قبیلوں کا منبع ہے - [[آرمینیا]]ئی تاریخ کی 10 ویں صدی عیسوی تک یہود کبھی کبھار لفظ اشکناز [[آدیابن]]،[[:en:Khazars|خزر]] ،[[جزیرہ نما کریمیا]] اور [[مشرقی یورپ]]ی علاقوں کے لیے بھی استعمال کرتے تھے، [[خلافت عباسیہ|عباسی دور]] کے یہودی فلسفی [[:en:Saadia Gaon|سعيد بن يوسف الفيومی]] [[سلاو]]ی ، [[مشرقی یورپ|مشرقی]] اور [[وسطی یورپ]]ی علاقوں کے لیے لفظ اشکناز استعمال کیا کرتے تھے -جدید دور کے [[مؤرخ]]وں میں [[بوداپست]] اور [[ویانا]] کے یہودی تاریخ دان اور تلمودی [[آثاریات|آثارقدیمہ]] کے بانی [[:en:Samuel Krauss|پروفیسر اسمعیل کراؤس]] نے[[:en:Khazars|خزریہ]] کے علاقے کو اشکناز کا نام دیا-

ابتدائی [[قرون وسطی]] کے زمانے میں [[وسطی یورپ|وسطی]] اور [[مشرقی یورپ]] کے یہوو کے لیے یہ نام استعمال کیا جاتا رہا ہے - یہودی آبادکاری والے علاقوں کے انجیلی ناموں کے القابات کے مطابق اسپین کو سفارد کہا گیا ہے ([[کتاب عبدیاہ|عبدیاہ]] 20) فرانس کو تسارفت اور [[بوہیمیا]] کو [[کنعان]] ([[کتاب سلاطین۔1|سلاطین۔1]] : 17-9)- [[قرون وسطی]] متوسطہ تک [[راشی (یہودی مفسر)|راشی]] جیسے تلمودی [[مفسر]]وں نے جرمنی کو اشکناز نامزد کرنا شروع کر دیا تھا جس کا پرانا نام [[:en:Lotharingia|لوتارنژیہ]] تھا-

== تاریخ ==
=== یورپ میں اشکنزم سے قبل کی تاریخ ===


''<sub>اور اس وقت کو یاد کرو جب تیرے رب نے خبر کردی تھی کہ ضرور بھیجتا رہے گا یہود پر قیامت تک ایسے شخص کو کہ دیا کرے ان کو عذاب بیشک تیرا رب جلد عذاب کرنے والا ہے اور وہ بخشنے والا مہربان ہے۔اور ہم نے دنیا میں ان کی مختلف جماعتیں کر دیں بعض ان میں نیک تھے اور بعض ان میں اور طرح تھے اور ہم ان کو خوش حالیوں اور بدحالیوں سے آزماتے رہے کہ شاید باز آجائیں-</sub>''

<br /></big>[[:en:history of ancient israel and judah|قدیم شام]] میں ابتدا سے ہی اشکنازیوں کی [[تاریخ]] پراسراریت میں لپٹی چلی آ رہی ہے اور یہود کی ایک الگ [[برادری]] کے طور ان کے ابھرنے پر بہت سی قیاس آرائیوں نے جنم لیا- [[اٹلی]] اور [[جنوبی یورپ]]ی علاقوں کے راستے قدیم [[شام]] سے ان کے انخلا کا نظریہ یہود میں سب سے زیادہ پسندیدہ اور مشہور رہا- تاریخی دستاویزات اور نوشتے جنوبی یورپ میں یہود کی موجودگی کی قبل از مسیحی دور کی تصدیق کرتے ہیں - 212 ق م میں جب [[:en:Caracalla|کاراکلا]] نے روم میں تمام آزاد لوگوں کو [[:en:Constitutio Antoniniana|شہریت]] سے نوازا تو یہود کو اس نعمت سے محروم رکھا گیا- یہود کے ہر فرد کو حکمران [[:en:Julian (emperor)|جولین]] کے دور حکومت363ء سے پہلے تک [[جزیہ]] دینا پڑتا تھا لیکن بعد میں انھیں ثقافتی اور مذہبی تعلقات استوار کرنے اور مقامی پیشے اختیار کرنے کی آزادی دے دی گئی لیکن 380ء میں مسیحیت کے روم اور قسطنطنیہ کا سرکاری مذہب قرار دئے جانے کے بعد یہود [[آنوسی]] ہوکر مسیحی ہوئے یا ایک بار پھر ہتک آمیز سلوک کیا جانے لگا-

[[:en:History of the Jews in Greece|یونان میں یہود کی تاریخ]] کی ابتدا 480 ق م سے 8 ق م کے دور میں ہوتی ہے جب ٹکسالی و کلاسیکی یونانی ثقافت کو اپنے [[:en:Greek Dark Ages|تاریک دور]] کے بعد باضابطہ تشکیل دیا جا رہا تھا- یونانی مورخ [[ہیرودوت]] یہود کو سلطنت فارس پر حملہ میں معاونت کیوجہ سے بحری ٹیکس گزار 'فلسطینی شامی' کہا کرتا تھا - یونانی طرز زندگی بہت سے خوش حال یہود کے لیے پرکشش تھی اگرچہ یونانی شرک یہودی [[توحید]] پر زیادہ اثرانداز نہ ہو سکا- [[ایتھنز]] کے قدیم علاقے [[:en:Synagogue in the Agora of Athens|اگورہ کے کنیسہ]] کی تاریخ 267ءسے 396 ء کے دور کی ہے - [[مقدونیہ (یونان)|مقدونیہ]] کے تاریخی علاقے استوبی کا [[کنیسہ]] 4ء میں ایک پرانے کنیسہ کی جگہ دوبارہ تعمیر کیا گیا لیکن 5ء میں اس کو سرکاری [[کلیسا]] میں تبدیل کر دیا گیا- یونانی [[:en:Hellenistic Judaism|هلنیستی یهودیت]] [[انطاکیہ (تاریخی شہر)|انتطاکیہ]] اور [[اسکندریہ]] میں خوب پھیلی لیکن بعد میں یونانی بولنے والے ان یہود میں سے باالرضا یا [[آنوسی]] ہو کر نے [[مسیحیت]] اختیار کرلی- کروشیا کے مختلف علاقوں میں جہاں قدیم رومی چھاونیاں قائم تھیں وہاں وقتا فوقتا قبروں کی کھدائی کے دوران میں ایسے [[:en:Epigraphy|قطبے]] برآمد ہوتے رہے جو 2ء-3ء میں یہود کی موجودگی کی تصدق کرتی ہیں -انتطاکیہ [[طرسوس، مرسین|طرسوس]]،مرسین [[کیپادوکیا]] کے یہود اور اطالوی و هلنیستی علاقوں کے یہود شامی فوجی کمک کیساتھ [[:en:Pannonia|پانونیا]] پہنچے اور اپنا [[کنیسہ]] اور [[برادری]] قائم کرلی- کھدائی سے پتہ چلتا ہے کہ یہود پہلے پہل لشکرگاہ کے قریب مگر علاحدہ احاطہ بند علاقوں میں رہتے رہے اور اپنے ہم خیال اور ہم مذہب فوجی مرتبوں میں ہی شادیاں کرتے رہے - [[:en:Raphael Patai|رافائيل پاتائی]] بیان کرتا ہے کہ رومی مبصروں کے قطبوں سے اندازہ ہوتا ہے کہ بعد ازاں یہودی اور شامیوں کی رسومات، طرز لکھائی و [[خطاطی]] اور ناموں میں فرق بہت حد تک ختم ہو گیا تھا حتی کہ بعد ازاں شامی اور یہودی میں تفریق بہت مشکل ہو گئی تھی -433ءمیں جب پانونیا [[ہن]] قبیلے کے حوالے کیا گیا تو چھاونیوں کی فوج و آبادیاں واپس روم چلی گئیں البتہ پانونیا ہی کے علاقوں میں کچھ صدیوں بعد بھی یہود کے رهنے کے کچھ مبہم آثار ملے -

زمانہ قدیم اور قرون اولی میں رومی سلطنت سے باہر مستقل یہودی موجوگی کے آثار [[جرمنی]] اور [[مشرقی یورپ]] کے علاقوں میں ابھی تک نہیں ملے - البتہ اس زمانے میں جرمنی اور گال کے علاقوں میں یہود [[خانہ بدوش]] [[تجارت|تاجروں]] و [[حرفکار|دستکاروں]] کے قلیل وقتی آثار ملتے ہیں - گال(موجودہ شمالی فرانس اور جنوبی جرمنی) کے علاقوں میں قرون وسطی میں جا کر قابل ذکر یہودی آبادی ابھری جبکہ [[بریتانیہ]] [[:en:Valence, Drôme|ویلنس]] اور [[:en:Orléans|اورلینز]] میں 5ء اور 6ء میں موجود تھیں - اس زمانے میں سے لے کر [[قرون وسطی]] تک یہاں کے اکثر یہود غالب یونانی ثقافت میں ضم ہو کر مسیحیت اختیار کرتے رہے - [[:en:Franks|فرانکیوں]] کے بادشاہ [[:en:Dagobert I|داگوبرت اول]] نے اپنے ملک [[خاندان میروونجئین|میروونجئین]] سے یہود کو 629ء میں بیدخل کر دیا اور انھیں کو سخت مخالف کے احکام کیوجہ سے سابقہ رومی علاقوں میں نئے مشکلات کا سامنہ کرنا پڑا-

800ء میں [[شارلیمین]] کے [[فرانکیا|فرانکی سلطنت]] کو شمالی اطالیہ اور روم تک وسعت دینے کے بعد [[فرانکیا|فرانکیہ]] پر اتحاد اور استحکام کا ایک مختصر زمانہ آیا جس نے یہودی تاجروں کو [[الپس]] کے شمال میں آبادکاری کے مواقع دئے - [[شارلیمین]] نے یہود کو وہی حقوق دئے جو یہود کو کبھی [[رومی سلطنت]] میں حاصل تھے ساتھ ہی جنوبی [[اطالیہ]] کے یہود مذہبی ظلم وستم کی وجہ سے وسطی یورپ اور [[فرانکیا|فرانکی]] علاقوں کیجانب [[ہجرت]] کرنے لگے - جہاں پرانہوں نے [[مالیات]] ،[[تجارت]] اور [[قرض]] دہی کے پیشے اختیار کیے چونکہ [[کلیسا]] کیجانب سے مسیحیوں پر [[سود]] کی لین دین پر پابندی تھی- [[شارلیمین]] کے زمانے سے آج تک [[شمالی یورپ]]ی یہودی زندگی بہترین انداز سے رقم کی گئی ہے -11ء تک جب [[راشی (یہودی مفسر)|راشی]] نے اپنی تاریخی تبصرے لکھے تو اشکنازی اپنے [[تلمود]]ی علم اور [[:en:Halakha|ہلاخاہ]] (یہودی شریعت) پر دسترس کی وجہ سے مشہور ہو چکے تھے - یہ لوگ اپنی یہودی [[فقہ]] اور عبرانی [[لسانیات]] اور [[ادب]] میں مہارت کی کمی کیوجہ سے [[سفاردی]] اور اسلامی علاقوں کے یہودی [[علماء]] کے زیر عتاب بھی رہے تھے - [[قرون وسطی]] میں یہودی و [[لاطینی]] زبانوں کی [[دیسی]] جرمن الفاظ کیساتھ ملاپ کی وجہ سے [[یدیش زبان|یدش]] وجود میں آئی- جو ایک جرمنک زبان تھی جو[[عبرانی]] حروف میں لکھی جاتی تھی اور عبرانی [[آرامی زبانیں|آرامی]] [[سلاو]] اور رومی زبانوں کے انتہائی زیر اثر رہی تھی-

=== متوسطہ اور اخیر قرونِ وسطی کی ہجرتیں ===
8ء اور 9ء کے تاریخی حوالوں سے پتہ چلتا ہے کہ [[الپس]] اور [[کوہ پائرینیس]] کے شمال میں یہودی برادریاں موجود تھیں - 11 صدی ء تک جنوبی یورپی اور مشرق وسطیٰ کے یہود معاشی مواقعوں کی رغبت میں اور مسیحی حکمرانوں کی دعوت پر شمالی علاقوں خصوصاً [[دریائے رائن]] کے ساتھ آباد ہونا شروع ہوئے - یعقوب بن یکوطئیل(جو ایک امیر اور نیک راہب سمجھا جاتا تھا، اس نے اپنے ملک کے یہود کو جبراّ تبدیلی مذہب سے بچانے کے لیے پاپائے روم سے ذاتی درخواست کی جس کے بعد)فلانڈر کے [[:en:Baldwin V, Count of Flanders|بلدوین پنجم]] نے یعقوب بن یکوطئیل کو تیس یہودی خاندانوں کیساتھ اپنے علاقوں میں آباد ہونے کی دعوت دی، یونہی [[:en:Norman conquest of England|نارمن نے فتح انگلینڈ]] کے بعد یہود کو مدعو کیا اسی طرح [[:en:William the Conqueror|ویلیم اول]] عرف حرامی ویلیم نے بھی فتح کے بعد انھیں اپنے علاقے میں قیام کی دعوت دی- بشپ [[:en:History of the Jews in Speyer|رودیجر ہزمان]] نے رومی شہنشاہ [[:en:Henry IV, Holy Roman Emperor|ہنری چہارم]] کی منظوری سے [[دریائے رائن]] کے کنارے آباد [[مینز]] کے یہود کو [[:en:Speyer|اشپیر]] میں قیام کے لیے مدعو کیا- ان تمام دعوتوں اور آبادکاریوں کے پیچھے یہود کے اقتصادی اصلاحات ،معاشی ترقی شروع کرنے، محصولات کو بہتر بنانے اور تجارت کو وسعت دینے میں مہارت کار فرما تھی- چنانچہ ہمیشہ کی طرح یہود بازاروں، کلیساؤں کے قریب اور اندرونِ شہرمنتقل ہوتے گئے جہاں اگرچہ وہ شاہی اور کلیسا کے طاقت کے قریب تو رہے لیکن انتظامی [[خود مختاری]] سے بھی نوازے گئے -

[[ربیائی یہودیت|راہبانہ یہودیت]] اور [[بابل]] کی تلمودی ثقافت جو اس کی بنیاد ہے 11 صدیء میں دونوں جنوبی اٹلی میں جڑ پکڑتی گئیں اور وہاں سے شمال میں اشکنازیوں میں پھیلی-
[[فائل:Massacre of Jews.jpg|تصغیر|پہلی صلیبی جنگ کے دوران میں رائنستان کے شہر متز میں یہود کا قتل عام ، اگستے میجیٹ کی تصویر]]
[[صلیبی جنگیں|صلیبیوں]] کو اپنی جنگوں کے لیے سرمایہ درکار ہوتا تھا جو وہ سود پر بطور قرض یہود سے لیتے جبکہ کیتھولک مسیحیت میں سود لینا ناجائز تھا یوں یہود مالدار اور مسیحی ان کے مقروض ہوتے جا رہے تھے چنانچہ صلیبیوں نے مسلم شمنی سے فائدہ اٹھاتے ہوئے یہود کو مسلمان جیسا بے ایمان قرار دینا اور سرعام قاتلانِ [[عیسیٰ]] کہنا شروع کر دیا جب صلیبی ہتھیاروں سے مسلح ہو چکے تو انھوں نے صلیبی مہم میں توسیع کی اور مسلمانوں کیساتھ ساتھ یہود کو بھی دشمنوں کی فہرست میں شامل کرکے انکا قتلِ عام کیا - 1096 ء میں [[دریائے رائن]] کے کنارے [[کولون (علاقہ)|کلون]] سے لے کر [[:en:Mainz|مینز]] تک صلیبیوں کے ہاتھوں یہود کے اس قتل عام کو [[:en:Rhineland massacres|رائنستان کی خونریزی]] یا عبرانی میں '[[:en:Takkanot Shum|ہربان شوم]] ' کہتے ہیں -[[:en:David Nirenberg|ڈیوڈ نرنبرگ]] کے مطابق "[[:en:Rhineland massacres|**رائنستان کی خونریزی**]] **جدید یہودی تاریخ نویسی میں انتہائی اہم مقام رکھتی ہے اور اسے اکثر سام دشمنی(ضدِ یہود)کی پہلی مثال قرار دیا جاتا ہے جس کی انتہا ہولوکاسٹ (مرگ انبوہ) تھی چنانچہ اس کو کبھی بھلایا نہیں جا سکتا-**"

1095ء میں صلیبی جنگوں کے آغاز کیوجہ سے، 1290ء میں انگلینڈ سے، 1394ء میں فرانس سے ،15ء صدی میں جرمنی کے کچھ علاقوں سے بیدخل کیے جانے کیوجہ سے یہود کو مشرقی جانب [[:en:History of the Jews in Poland|پولستان]] 10ء صدی میں، [[:en:Grand Duchy of Lithuania|لتھوینیا]] 10ء صدی میں اور روس 12ء صدی میں ہجرت کرنا پڑی- کئی صدیوں پر محیط اس زمانے میں یہودی اقتصادی سرگرمیاں درج ذیل عوامل کیوجہ سے تجارت، کاروباری انتظام اور معاشی خدمات مہیا کرنے پر مرکوز رہیں :

**یورپی مسیحیوں کی طرف سے بعض یہودی سرگرمیوں پر پابندی جیسے مسیحیوں سے سود لینا، اعلیٰ شرح خواندگی، سوداگروں کا دوسرے خطوں اور ملکوں میں فقط اپنے خاندانی افراد پر اعتماد، تقریباً تمام مردوں کاتعلیم یافتہ ہونا-**
[[فائل:Rzeczpospolita.png|تصغیر|پولش لتھوینیا کی دولت مشترکہ اپنی سب سے بڑی حدودکے زمانے میں]]

15 ء صدی تک پولستان کی اشکنازی یہودی برادری یورپ کی سب سے بڑی [[انتشار|آبادی]] تھی جو بعد میں [[:en:History of the Jews in Russia|روس]]، [[:en:History of the Jews in Austria|آسٹریا]] اور [[:en:History of the Jews in Germany|پرشیا]] (جرمنی) کے زیر تسلط آیا اور [[ہولوکاسٹ]] تک اشکنازی یہودیت کا مرکز رہا- وسطی اور مشرقی یورپ کا ماحول اجنبی کیلئ سازگار نہ تھا چنانچہ ایک طویل عرصہ تک یہود کا اس خطّے کی ثقافتوں میں انضمام نہ ہو سکا اور الگ تھلگ رہتے رہے اگرچہ کہیں کہیں توہین و تحقیر کیوجہ سے کچھ لوگ اپنی ثقافتوں کو ترک کر کے مقامی ثقافتوں میں سمو بھی گئے - مزید برآں یہود [[:en:Shtetl|شتیتل]](یہودی پاڑہ) میں رہا کرتے تھے،جہاں وہ مردوں کے لیے مضبوط تعلیمی نظام کو برقرار رکھا کرتے، راہبانہ قیادت کی تعظیم اور رہنمائی لیا کرتے، اپنے پڑوسیوں کی طرز زندگی کو حقارت اور بیزاری سے دیکھتے تھے اور ان تمام رجحانات میں [[ضد سامیت]] (سام دشمنی)کی شدت کیساتھ مزید اضافہ ہوا۔ 

=== قرون وسطی کے حوالے ===
11ویں صدیء کے پہلے نصف میں بغداد کے مشہور یہودی عالم [[:en:Hai Gaon|گاؤن ہائے]] بن شریرہ ایک بھیجے گئے سوال کا حوالہ دیتے ہوئے کہتے ہیں کہ یہ اشکناز سے پوچھا گیا ہے بلاشبہ جس سے مراد جرمنی تھا - بعد کے نصف حصہ میں مشہور یہودی مفسر [[راشی (یہودی مفسر)|راشی]] تلمود پر تبصرہ کرتے ہوئے اشکناز کی زبان اور ملک کا حوالہ دیتے ہیں - 12 صدیء کے بعد سے لفظ اشکناز کافی تواتر سے استعمال ہوتا رہا ہے -شہر وتری کے سمہاح بن سموئیل کی یہودی فقہ کی کتاب [[:en:Simhah ben Samuel of Vitry#The Vitry Machzor|وتری ماحزور]] میں مملکتِ اشکناز کا حوالہ بہ لحاظ رسوماتِ کنیسہ اور دوسرے معنوں میں دیا گیا ہے - اشکناز کی زمین اور زبان کے حوالے 13 صدی ء کی تحاتھریروں میں بہت ملتے ہیں - مثلاً فتاویٰ [[:en:Shlomo ben Aderet|سلمان بن ادرت]](جلد 1 نمبر 395) ، فتاویٰ [[:en:Asher ben Jehiel|اشہربن یحیٰ]] (صفحہ ٦ ،4) ، اس کی ھلاخا کی فقہ (براکوت 1،12 ایڈیشن ولنا صفحہ 10) اشہربن یحیٰ کے بیٹے [[:en:Jacob ben Asher|یعقوب بن اشہر]] کی کتاب طور اوراخ کھایم (باب 59)، فتاوی اسحاق بن شیث (193،2٦8۔ 270)- [[مدراش|مِدراش]] کی تالیف کے دوران میں کتاب رباح میں راہب برکیاہ اشکناز، رِفاتح اور ٹوگرماح کا ذکر بطور جرمن قبیلے یا جرمن خطوں کے کرتا ہے - [[:en:Palestinian Jews|فلسطینی یہود]] کے [[یونانی زبان|یونانی بولی]] میں شائد یہ لفظ موجود ہوتا ہو یا اس کا متن جرمنیکا سے بگڑ کر موجودہ شکل میں آیا ہو- برکیاہ کا یہ نظریہ تلمود پر مبنی ہے (یوما 10 الف، میگلاہ 71 ب) جہاں گومر ولد اشکناز کا ترجمہ جرمامیہ کیا گیا ہے جس سے واضح طور پر تلفظ کی یکسانی کی بنیاد پر مراد جرمنی ہی ہے -
[[فائل:Wormsjews.jpg|تصغیر|ورمز کے یہودی پیلا نشان زیب تن کیے ہوئے]]
بعد ازاں لفظ اشکناز جنوبی اور [[مشرقی جرمنی]] کیساتھ مخصوص ہو گیا جہاں کے رسومات [[مغربی جرمنی]] اور پولستان سے مختلف تھے - [[:en:Isaiah Horowitz|اشعيا ہوروطز]] اور دوسروں کی دعائیہ کتابوں کی [[:en:Minhag|دعائیہ نظموں]] میں اشکناز اور پولستان کا ذکر بھی ملتاہے -

16ویں صدی ء میں [[پولینڈ|پولستانکے]] شہر [[:en:Chelm|خه‌اوم]] کے صوفی راہب [[:en:Elijah Ba'al Shem of Chelm|ایلیاہ]] کے مطابق اشکنازی یہود 11صدیء میں یروشلم میں رہا کرتے تھے -ان کی حکایت کے مطابق ایک [[جرمن زبان]] بولنے والے فلسطینی یہودی نے دوسرے جرمن جس کا تعلق ڈولبرجر خاندان سے تھا کی جان بچائی -احسان لوٹانے کے لیے جب [[پہلی صلیبی جنگ]] میں [[شہہ سوار]] (نائٹ) یروشلم کا محاصرہ کرنے پہنچے تو ڈولبرجر خاندان کے لوگوں نے اس یہودی خاندان کی جان بچائی اور اسے اپنے ساتھ [[رائنستان]] کے شہر [[:en:Worms, Germany|ورمز]] لے آئے - جرمنی میں یہودی برادریوں کی موجودگی کے مزید ثبوت 11صدیء میں جرمنی سے یروشلم بھیجے گئے [[:en:Halakha|ہلاخا]] کے شرعی سوالات ہیں -

=== جدید تاریخ ===
جرمن یہود کی کچھ برادریوں کی تاریخ کے بارے میں مواد اجتماعی طور پر رائن، میموربخ اور لائبسبریف کے ذیل میں جن دستاویزات میں محفوظ کیا جاتا رہا ہے وہ اب [[:en:David Sassoon#Progeny|داؤد ساسون]] کی مجموعہ کا حصہ ہیں - جرمن یہودی تاریخ کے اساسی تجرید میں موجودہ دور کے [[:en:Heinrich Graetz|ہینرخ گاریٹز]]نے بعنوان "Volksthümliche Geschichte der Juden." شامل کیا ہے - [[:en:Jerusalem Center for Public Affairs|یروشلم کے عوامی معاملات کے مرکز]] میں  سفاردی یہودیت پر ایک مضمون میں [[:en:Daniel J. Elazar|دانیال ایلازار]]نے پچھلے ہزار سال کی یہودی آبادیاتی تاریخ کا خلاصہ کرتے ہوئے کہتا ہے کہ 11 صدی ء کے اختتام تک دنیائے  یہود میں 97% سفاردی جبکہ 3% اشکنازی تھے - 16 صدی ء کے اختتام تک  قیدیوں کی آزادی کے معاہدے کا خلاصہ کرتے ہوئے مرسی پادری جو خود بھی ترکوں  کے ہاتھوں قید ہوا تھا ایک تیونسی عبرانی سائمن اسکنازی جو گائتا پہنچتے ہوئے قید کیا گیا اور جس نے دوسروں کی مالی امداد بھی کی کا حوالہ دیتے ہیں کہ 17 ویں صدی میں سفاردی اشکنازیوں سے 3:2 کے تناسب سے بڑھے ہوئے تھے جبکہ یورپی یہود کی [[خلافت عثمانیہ]] میں رهنے والے یہود کے بہتر حالات زندگی کی بدولت 18 ویں صدی تک اشکنازی سفاردیوں سے 2-3 کے تناسب سے گٹھ چکے تھے - 1931 ء تک اشکنازی دنیائے یہود کے 92 فیصد تک پہنچ چکے تھے - یہ عوامل سراسر جنوبی سے [[مغربی یورپ]] اور وسطی سے مشرقی یورپ یہودی ہجرت کی آبادیاتی اسلوب کو ظاہر کرتے ہیں - 1740ء کے یروشلم کے یہودی آبادگاہ میں آباد ہونے والے پہلے خاندان نے [[لتھوینیا]] سے ہجرت کی -

مغرب کے پولستان بیلارس اور روس جیسے علاقوں سے بعد میں آنے والی نسلوں کو بہتر سیاسی و سماجی ماحول ملا- فروغ پزیر اشاعتی صنعت اور سینکڑوں کی تعداد میں انجیلی تبصروں کی چھپائی کی وجہ سے اہم یہودی مراکز اور [[:en:Hasidic Judaism|ہسادی تحریک]] میں ترقی ممکن ہوئی- نئی اقوام کے درمیان میں دو صدیوں کی تقابلی برداشت کے بعد مشرق کے [[پوگروم|پروگروم (قتلِ عام بہ بلوائی)]] اور دوسرے علاقوں کی معاشی مواقع کے جواب میں 19 اور 20 صدی میں بڑے پیمانے پر مغربی جانب نقل مکانی ہوئی - 1750ء کیبعد اشکنازی یہود کی تعداد [[:en:American Jews|امریکی یہود]] میں سب سے زیادہ ہے -یورپی روشن خیالی کے پس منظر میں یہودی خلاصی فرانس میں شروع ہوئی اور مغربی و وسطی یورپ میں پھیل گئی-قرون وسطی کے ایسی تمام پابندیاں بشمول شناختی لباس، جزیہ، اختیار پیشہ پر پابندی اور غیر یہودی برادریوں سے علاحدہ [[:en:Shtetl|شتیتل، یہودی محلہ]] یا [[پاڑہ]] میں سکونت جنھوں نے یہودی حقوق کو محدود کر رکھا تھا منسوخ کر دی گئیں - ایسے قوانین بنائے گئے جن کے تحت مقامی ملکوں کے شہریوں میں یہودیوں کو ضم کیا گیا اشکنازیوں کو اپنے پرانے آبائی نام رکھنے کی اجازت ملی- اس عوامی زندگی میں شمولیت نے اشکنازی ثقافت ، [[حثکالا]] یا یہودی روشن خیالی کو بڑھاوا دیا جس کا اپنا مقصد جدید یورپی اقدار کو یہودی زندگی میں شامل کرنا تھا-جہاں جہاں یہود کو معاشرتی آزادی نہ مل سکی وہاں انھوں نے [[سوشلزم]] اختیار کی - ان دونوں عوامل نے مل کر[[صیہونیت|صہیونیت]] کے لیے جدید یورپ میں راستہ ہموار کیا-

=== ہولوکاسٹ (مرگِ انبوہ) ===

[[فائل:Denier_Austr.jpg|تصغیر|18 جنوری 2009ء کے اسرائیلی حملے کے بعدفلسطینیوں کے حق میں [[ملبورن]] کے منکرین ہولوکاسٹ لوگوں کا تیسرا احتجاج]]
[[فائل:Stab-in-the-back_cartoon_1924.jpg|تصغیر|1920ء کا اخباری خاکہ :[[:en:Weimar Republic|جمہوریہ ویمار]] کا اعلان کرنے والے اور اس کے دوسرے چانسلر جرمن ڈیموکریٹک یہودی سیاست دان[[:en:Philipp Scheidemann|فلپ شائڈیمن]]اور سنٹر پارٹی کے رکن اور جنگ مخالف یہودی سیاست دان
[[:en:Matthias Erzberger|ماتیاس ارتسبرگر]]جس نے [[جنگ عظیم اول]] کے اختتام پر بدنام زمانہ صلح نامہ پر دستخط کیے]]
[[فائل:Bundesarchiv_Bild_192-208,_KZ_Mauthausen,_Sowjetische_Kriegsgefangene.jpg|تصغیر|ماؤتھاسین کے فوجی توجہی کیمپ میں برہنہ سوویت جنگی قیدی]]
[[تجدید پسندان مرگ انبوہ]] (جو خود کو [[:en:Historical revisionism|ترمیم پسند]]کہلواتے ہیں مگر  [[یہودی|یہود]]  اور **مرگ انبوہ** پر مکمل یقین رکھنے والے ان کو منکرینِ مرگ انبوہ کہتے ہیں) اس بات پر شک کا اظہار کرتے ہیں کہ [[مرگ انبوہ]] میں ساٹھ لاکھ سے زیادہ  [[یہودی|یہود]] قتل ہوئے تھے یا اسے سرے سے کہانی سمجھتے ہیں مگر زیادہ لوگ یہ سمجھتے ہیں کہ [[مرگ انبوہ]] پر نئے سرے سے تحقیق ہونا چاہئیے کہ اس میں مرنے والوں کی اصل تعداد کیا تھی۔ ان کے خیال میں یہ ساٹھ لاکھ سے بہت کم تھی اور اتنی بڑی تعداد کا ذکر پہلی دفعہ مرگ انبوہ کے کئی سال بعد سامنے آیا جس کا مقصد [[اسرائیل]] کے وجود کو بہانہ مہیا کرنا تھا۔ [[:en:Holocaust denial|انکار ِ مرگِ انبوہ]] اکثر یورپی و بحر اوقیانوسی ممالک میں اب باقاعدہ قابلِ سزا جرم ہے۔ [[ڈنمارک]] کے اخبار [[:en:Jyllands-Posten|جائلینڈ پوسٹن]] کیطرف سے گستاخانہ خاکوں کی اشاعت کیبعدایرانی صدر احمدی نژاد اور ایران تجدید پسندانِ مرگِ انبوہ کے علم بردار بنکر سامنے آئے۔ حتیٰ کہ 11 دسمبر 2006ء کو [[بین الاقوامی]] کانفرنس برائے [[نظر ثانی]] برنظریہ عالم بابت ہولوکاسٹ منقعد کی گئی۔ 

جیساکہ درج بالا تاریخی حوالوں سے ثابت ہوا کہ یورپ سے باربار کی ذلت آمیز یہودی بیدخلی کیبعد یورپی (اشکنازی) یہود نے ہمیشہ اقتصادی اور تجارتی پیشے اختیار کرکے اربابِ اقتدار سے قریب تر ہوتے رہے۔ [[پہلی جنگ عظیم]] کی جرمن شکست کے محرکات میں سے (دائیں بازو کی نظریات والوں کے نزدیک) وہ یہود ریپبلکن تھے جنھوں نے دورانِ جنگ ہی 19-1918ء کے [[:en:German Revolution of 1918–19|جرمن بغاوت]] میں بادشاہت کا تختہ الٹ کر جرمن فوج کو شکست سے دوچار اور اپنے اقتدار کا راستہ ہموار کیا۔ چنانچہ جب [[:en:Nazism|نازی]] اقتدار میں آئے تو انھوں نے[[:en:Weimar Republic|جمہوریہ ویمار]] کو مجرمینِ نومبر کا شاخسانہ قرار دیا جنھوں نے اقتدارکے حصول کے لیے عوام سے غداری کر کے جرمن مفاد کی پیٹھ میں چھرا گھونپاتھا۔ نازی پہلی [[جنگ عظیم]] کے بعد قائم ہونیوالی[[:en:Weimar Republic|جمہوریہ ویمار]] کو بدعنوانی کی دلدل، قومی تذلیل ،ایماندار حزبِ اختلاف کو بے رحم ایذارساں ریاست گردانتے تھے اور ان 14 سالوں کو یہود ، [[مارکسیت]] کے معتقدین اور [[بالشویک پارٹی|بولشیوک]] ثقافتی اقتدار کے سال قرار دیتے تھے۔ برلن میں 1918ء-1916ء تک برطانوی فوجی مشن کے سربراہ [[:en:Neill Malcolm|جنرل نیل مالکوم]]نے جرمن فوج کے [[:en:Quartermaster general|کوارٹر ماسٹر جنرل]] [[:en:Erich Ludendorff|ایرک لوڈنڈورف]] سے جنگ کے بعد 1919ء میں ایک ضیافت کے دوران میں جرمن شکست کے اسباب کے متعلق پوچھا ۔ [[:en:Erich Ludendorff|لوڈنڈورف]] نے گھر کے محاذ کی ناکامی کیساتھ ساتھ کئی اور عذر بھی گِنوائے۔ 
پھر [[:en:Neill Malcolm|جنرل مالکوم]] نے پوچھا
<blockquote></blockquote>
1919ء میں [[ضد سامیت|سام دشمن]] تنظیم [[:en:Deutschvölkischer Schutz- und Trutzbund|Deutschvölkischer Schutz und Trutzbund]] کے لیڈر [[:en:Alfred Roth|الفریڈ روتھ]] کی کتاب "فوج میں یہود" میں یہودی [[مردم شماری]] کے نتائج اکھٹے کیے گئے جن کے مطابق فوج میں زیادہ تر یہود موقع پرست، منافع خور یا جاسوس تھے۔ یہودی سازش کی فرد جرم میں برلن کا پیدائشی اور [[میونخ]] کا رہائشی یہودی صحافی اور نقاد [[:en: Kurt Eisner|کرٹ آئزنر]] جو 191٦ء کے بعد سے جنگ کے ناجائز ہونے کے متعلق لکھتا رہا اور جس کا میونخ کی بغاوت میں بہت بڑا ہاتھ تھا جنگ کیبعدقتل کر دیا گیا۔ نئی وجود میں آئی جرمن ریاست [[:en:Weimar Republic|ویمار]] کے عبوری صدر [[:en:Friedrich Ebert|فریڈرک ایبرٹ]] واپس آنے والے غازیوں کو سلامی دینے کی تقریب میں کہتے جاتے "**دشمن نے تمھیں شکست نہیں دی، دشمن نے تمھیں شکست نہیں دی**" اگرچہ اب جرمن اور غیر جرمن سکالر اور مؤرخین اس تصور کو یکسر مسترد کرتے آ رہے ہیں اور وسائل کی کمی کو جرمن مغلوبیت کی وجہ قرار دیتے ہیں۔ 
تاہم یہود کے مطابق [[دوسری جنگِ عظیم]] کے آغاز تک یورپ میں رہنے والے اندازہً 80لاکھ یہود اشکنازی تھے جس میں سے 60 لاکھ کو منظم طریقے سے قتل کیا گیا۔ 91% [[:en:History of the Jews in Poland|پولش یہود]] کو، 60% [[یوکرین]]ی یہود کو، 50–90 % [[جرمنی]]، [[ہنگری]] اور [[بالٹک ریاستیں|بالٹک ریاستوں]] کے [[سلاو]] یہود کو، 25 % سے زیادہ فرانس کے یہود کو قتل کیا گیا۔ کچھ ممالک میں بشمول یونان ہالینڈ اور سابقہ [[یوگوسلاویہ]] میں سفاردی برادریاں اسی طرح کی نسل کشی کا شکار ہوئے۔ چونکہ اکثر متاثرین اشکنازیوں سے تھے اس لیے دنیا یہود میں ان کی تعداد 1931ء کے 92% سے کم ہوکر آجکل84% فیصد ہو گئی ہے۔ ہولوکاسٹ یدش کی ترقی اور پیشرفت پر بھی اثرانداز ہوا چونکہ متاثرین ہولوکاسٹ کی اکثریت تقریباً 50 لاکھ [[یدیش زبان|یدش]] بولنے والے قتل ہوئے تھے، جو جنگ کیبعد امریکا برطانیہ ارجنٹینا کینیڈا [[:en:History of the Jews in Australia|آسٹریلیا]] اور اسرائیل منتقل ہو گئے۔ اسرائیل کی موجودہ کل آبادی کا 35% اور یہودی آبادی کا 45% اشکنازی ہیں۔

== اسرائیل ==
اسرائیل میں لفظ اشکنازی کی اصطلاح اب اپنے اصلی معنوں سے ہٹ کر اُن یہود کے لیے استعمال کیا جاتا ہے جوکبھی یورپ میں آباد رہے ہوں اگرچہ اِنکا نسلی پس منظر سفاردی کیوں نہ ہو۔ مزراہی ،یمنی ،کُرد یا کسی بھی غیر اشکنازی پس منظر کے یہود جِنکا جزیرہ [[جزیرہ نما آئبیریا|نما آئبیریا]] سے کبھی کوئی تعلق نہیں رہا اب سفاردی ہی کہلاتے ہیں۔ اشکنازی اور غیر اشکنازی خاندانوں کی آپسی شادیوں کی وجہ سے اور ذیلی نسلی امتیازات کو زیادہ خاطر میں نہ لانے کیوجہ سے مِلے جُلے نسلی پس منظر کے یہود اب کافی عام ہوتے جا رہے ہیں۔ 

اشکنازی یہود پر واجب ہے کہ اپنے مذہبی [[:en:Halakha|ھلاخائی]] معملات میں چیف اشکنازی راہب(مفتی اعظم) کی تقلید کریں جو انتخابات کیساتھ بدلتا رہتا ہے - اس لحاظ سے مذہبی اشکنازی یہودی ایک اسرائیلی ہوتا ہے جو مخصوص سیاسی و مذہبی مفادات و نظریات کا حامی ہوتا ہے -یہ اپنے فرقے کا چیف راہب(رئیس العلماء یا [[مفتی اعظم]]) اس وقت بنتا ہے جب اسی کے فرقے کی باقی پارٹیوں میں سے اس کی مذہبی پارٹی کو اسرائیلی رائدہندگان کی اکثریت کی حمایت حاصل ہو جائے، اگرچہ رائدہندگان کے توازن کا نقشہ ہر الیکشن میں بدلتا رہتا ہے - اشکنازی یہود کے مذہبی مفادات بہت سی چھوٹی چھوٹی مذہبی پارٹیاں لے کر چلتی ہیں، یہ چھوٹی پارٹیاں ملکر ایک بڑے اتحاد بناتی ہیں جس سے ایک پیچیدہ اسرئیلی معاشرہ کو وجود ملتا ہے۔ اس معاشرے میں سماجی، معاشی، لسانی اور مذہبی مفادات کی بنیاد پر 120 نشستی اور [[یک ایوانی]] [[:en:Knesset|كنيست]](اسرائیلی مجلس شوریٰ) کے انتخابات کے لیے مقابلہ ہوتا ہے -

اشکنازی نسب کے لوگ اسرائیلی یہود کے 5۔46 % اور تمام اسرائیلیوں کے 35-36% بنتے ہیں - اپنے یورپی کردار کے مطابق انھوں نے اسرئیل کے وجؤد میں آنے کیبعد بھی معاشیات، [[ذرائع ابلاغ]] اور سیاست میں ایک خاطر خواہ کردار ادا کیا ہے - شروع کی دہائیوں میں اشکنازی اور سفاردی یہود کے درمیان میں سخت ثقافتی تنازعات نے جنم لیا جس کی جڑیں اب بھی اسرائیلی معاشرے میں خال خال موجود ہیں - تاہم تمام یہودی مہاجرین [[:en:Melting pot|پگھلاتی ہنڈیا]]کے نظریہ پر متفق ہوئے اور اپنی اپنی زمانۂ جلاوطنی کی متفرق شناختیں چھوڑ کر اسرائیلی شناخت میں ضم ہو گئے -

اسرائیل اور یشوو کے چند چیف اشکنازی راہب(مفتی اعظم)
* [[:en:Abraham Isaac Kook|ابراہیم اسحاق کک]](23 فروری 1921ء - یکم ستمبر 1935ء)
* [[:en:Yitzhak HaLevi Herzog|اسحاق حلیوی ہرزوگ]](1937 ء- 25 جولائی 1959ء)
* [[:en:Isser Yehuda Unterman|ایسر یہودا انترمان]] (1964ء-1972ء)
* [[:en:Shlomo Goren|شلومو غورين]](1972ء-1983ء)
* [[:en:Avraham Shapira|آورہام شاپرہ]](1983ء-1993ء)
* [[:en:Yisrael Meir Lau|یسرائیل مئیر لو]](1993ء-3 اپریل 2003ء)
* [[:en:She'ar Yashuv Cohen|شیعار یشوو کوہن]](3 اپریل2003ء-14 اپریل2003ء)
* [[:en:Yona Metzger|یونہ میتزجر]](14 اپریل2003ء-14 اگست2013ء)
* [[:en:David Lau|داؤد لاو]](14 اگست2013ء- موجود)

== تعریف ==

=== یہودی کون ہے؟ ===
**یہودی کون ہے؟** ( ) یہودی [[تشخص]] اور شناخت کے بارے میں ایک بنیادی سوال ہے۔ یہ سوال یہودی خیالات برائے [[تشخص]] پر مبنی ہے، جس کی ثقافتی، [[یہودیت|مذہبی]]، [[سیاست|سیاسی]]، نسبی اور [[خاندان]]ی جہتیں ہیں۔ یہودی قانون کے مطابق ایک شخص یہودی صرف اس صورت میں سمجھا جاتا ہے اگر اس کی ماں یہودی ہے یا وہ باقائدہ [[قبول یہودیت]] کرے۔ تنظیم نو یہودیت میں کچھ استثنا بھی شامل کیے گئے ہیں، جس میں ماں کی بجائے پدرنسلی شخصیات کو بھی قبول کیا جا سکتا ہے۔ 

=== تعریف بمذہب ===
مذہبی یہود [[:en:Halakha|ھلاخا]] اور مذہبی قوانین کے علاوہ [[:en:Minhag|منہاگ]] کے رسومات بھی اپناتے ہیں - مختلف جغرافیائی خطوں کے مذہبی یہودی گروہوں نے مختلف رسومات اطوار اور تشریحات اختیار کیے - کچھ مسائل پر قدامت پسند یہود کو اپنے آباء کے رسومات و طریق ہی اختیار کرنا ہوتے ہیں، جبکہ ان رسومات کو پسند ناپسند یا کسی بھی وجہ سے چھوڑنے یا اپنانے کے انتخاب کو نہیں مانتے - چنانچہ آباء و اجداد کے تعین و نشان دہی کو کٹر یہود مذہبی وجوہات کیوجہ سے اہم سمجھتے ہیں تاکہ صرف ان کے ہی رسومات پر عمل کرسکیں - ایسا اکثر اس وقت بھی ہوتا ہے جب مختلف نسلوں کے یہود آپس میں شادی کرتے ہیں، جب ایک غیر یہودی یہودیت اختیار کرتا ہے اور پہلی بار اختیار کرنے کے لیے مذہبی رسومات چنتا ہے، جب غیر مذہبی یا بے عمل یہودی واپس روایتی یہودیت کی طرف لوٹتا ہے تب وہ اس بات کا تعین کرتا ہے کہ اس کے خاندان میں کیا کیا جاتا رہا تھا- اس لحاظ سے "اشکنازک"سے مراد خاندانی نسب اور رسومات ہیں جو اس کے ساتھ منسلک رہتی ہیں -بہر حال [[:en:Reform Judaism|اصلاحگر یہودیت]] ( ترقی پسند و آزاد خیال) جو منہاگ کی تقلید کو غیر ضروری گردانتی ہے نے اشکنازی یہودیت سے ہی جنم لیا-

مذہبی لحاظ سے اشکنازی یہودی ایک ایسا یہودی ہے جس کی خاندانی روایات، رسومات اور اطوار اشکنازی روش کے پابند ہوں - اوائل [[قرون وسطی]] سے قبل تک جب اشکنازی برادریوں نے پہلے پہل ظاہر ہونا شروع کیا، یہودی مذہبی اختیار و تحکیم کے مراکز اسلامی دنیا [[بغداد]] اور [[سپین]] میں ہوا کرتے تھے - اشکناز (جرمنی) جغرافیائی اعتبار سے اتنا دور تھا کہ اس نے اپنی الگ [[:en:Minhag|منہاگ]] بنا ڈالی تھی - اشکنازی [[عبرانی]] بھی دوسری عبرانی سے جدا تھی -

اس سلسلے میں [[اشکنازی]] کا ہم عصر [[سفاردی]] ہے، چونکہ اکثر غیر اشکنازی [[:en:Orthodox Judaism|قدامت پسند]] یہودی سفاردی اختیار و تحکیم کی تقلید کرتے ہیں چاہے نسلی اعتبار سے وہ سفاردی ہوں یا نہیں - روایتی اعتبار سے ایک سفاردی [[مزراہی یہودی|مزراہی]] عورت جو کسی  [[:en:Orthodox Judaism|قدامت پسند]] یا [[:en:Haredi Judaism|حریدی]] اشکنازی یہودی خاندان میں شادی کرتی ہے اپنے بچوں کو اشکنازی یہودی طریقوں پر پالتی ہے ; اس کے برعکس ایک اشکنازی عورت جو ایک سفاردی یامزراہی آدمی سے شادی کرتی ہے اس سے توقع کی جاتی ہے کہ سفاردی دین اختیار کرے اور اسی پر اپنے بچوں کی بھی پرورش کرے تاکہ وہ اور بچے وراثت میں سفاردی شناخت حاصل کر سکیں، اگرچہ عملی طور پر بہت سے خاندان اس کے برعکس [[سمجھوتہ]] کرلیتے ہیں -  ایک  [[قبول یہودیت|نو یہودی]]  عام طور پر اپنے [[:en:Beth din|بیت دین]] جس نے اس کا مذہب تبدیل کروایا ہو اسی کے دین پر چلتا ہے ۔ دنیا بھر کے یہودی انضمام کے بعد [[:en:Orthodox Judaism|قدامت پسند]] یہود سے باہر اسرائیل، شمالی امریکا اور دیگر مقامات پر اشکنازی یہود کی مذہبی تعریف دھندلاہٹ کی شکار ہے۔ 

اشکنازی اور سفاردی یہودیت کے درمیان موجود فقہی اختلافات سے موجودہ مذہبی ترقی و  پیشرفت بہت  بالاتر ہے  ۔ شمالی امریکی شہروں میں [[:en:Chavurah|شوراہ]] تحریک اور ظہورِ "یہودیت بعد از فرقہ بندی تحریک" (بقدر مسلم [[اہل حدیث|سلفیت]]) جیسے سماجی رجحانات اکثر مختلف نسلی پس منظر کے کم عمر یہود کو قریب لاتے ہیں، حالیہ برسوں میں [[قبالہ]]، میں لی جانے والی دلچسپی میں بہت اضافہ ہوا ہے، جسے بہت سے اشکنازی یہود  [[یشیوا]] کی چار دیواری سے باہر مطالعہ کرتے ہیں ۔ ایک اور نیا  رجحان جو مقبولیت کی جانب بڑھ رہا ہے وہ   [[:en:Jewish Renewal|تجدید یہودیت تحریک]] اور  [[:en:Shlomo Carlebach (musician)|کرلیباخ]] کے  انداز میں [[منیان]] جن کا اصل اشکنازی ہے اس میں وہ [[وجد|بےخود اور وجدانی عبادت]] ہے جس میں عبادت گزار اپنے حواس سے باہر نکل جاتا ہے  ۔

=== تعریف بثقافت ===

ثقافتی طور پر ایک اشکنازی یہودی کو  یدشکییت کے تصور سے شناخت کیا جا سکتا ہے جس کا مطلب [[یدیش زبان|یدش زبان]] میں "یہودیت "ہے ۔ یدشکییت خصوصاّ اشکنازی یہود کے یہودیت کا خاص معیار ہے  ۔ [[حثکالا]] اور یورپ میں  [[:en:Jewish Emancipation|آزادیِ یہود]] سے پہلے  میں مردوں کے لیے اس کا مطلب [[تورات]] اور [[تلمود]] کا مطالعہ تھا ،جبکہ عام طور پر مردوں اور عورتوں کے لیے یہودی قانون کے زیر اثر  خاندانی اور اجتماعی زندگی میں پابندی تھا ۔ [[رائنستان]] سے  [[ریگا]] سے رومانیہ تک، زیادہ تر یہود کھلے عام دُعا  اشکنازی عبرانی میں اور  اپنی سیکولر زندگی کی بات چیت کی یدش میں کرتے تھے۔  لیکن جدید، یدشکییت نہ صرف قدامت پسند یہودیت اور [[:en:Hasidism|حسیدیت]] ، بلکہ وسیع احاطہ تحاریک، نظریات، طریقوں اور روایات جن میں اشکنازی یہود شرکت کرتے رہے ہیں کو  اب گھیرے میں لیے ہوئے ہے  اور کسی نہ کسی طرح ان میں یہودیت کا احساس برقرار رکھا ،  اگرچہ یہود کی ایک بہت چھوٹی تعداد  اب بھی  یدش بولتی ہے  ، یدشکییت کو اب  آدابِ گفتگو، انداز مزاح میں اور باہمی  تنظیم کے نمونوں  میں شناخت کیا جا سکتا ہے۔  موٹے طور پر ،  یہودی وہ ہے جو  ثقافتی طور پر  یہود کے ساتھ تعلق  رکھے ،  یہودی اداروں کی حمایت کرتا ہے،  یہودی کتب اور مجلے پڑھتا ہے،  یہودی فلم اور تھیٹر دیکھتا ہے  ،  اسرائیل جاتا ہے ،  تاریخی کلیساؤں کے دورے کرتا ہے وغیرہ وغیرہ۔  یہ ایک تعریف ہے جس کا اطلاق  یہودی ثقافت پر  عام طور پر اور اشکنازی یدشکییت پر  خاص طور پر ہوتا ہے۔ 

اشکنازی یہود مشرقی یورپ سے دور منتقل ہوتے گئے جیسے اسرائیل جانے والے [[:en:Aliyah|عالیہ]]  ، کچھ  شمالی امریکا ہجرت کیے،  دیگر نے انگریزی بولنے والے علاقوں کی طرف ہجرت کی  ؛ کچھ نے مغربی  یورپ (خاص طور پر فرانس) اور [[لاطینی امریکا]] ، جغرافیائی تنہائی جس نے اشکنازم کو جنم دیا تھا اسی نے دیگر ثقافتوں اور غیر اشکنازی یہود کیساتھ ( جو خود اب  جغرافیائی خطوں میں قید نہیں)  کے ساتھ اختلاط  کرنے کے لیے رستہ  دیا ہے ، ۔بہت سے اشکنازی یہود کے لیے [[عبرانی زبان|عبرانی]] نے بنیادی  [[یہودی زبانیں|یہودی زبان]] کے طور پر  یدش کی جگہ لے لی ہے، اگرچہ بہت سے  [[:en:Hasidism|حسیدیت]] اور  [[:en:Hareidi|ہاریدی]] گروپ روز مرہ کی زندگی میں اب بھی یدش ہی  استعمال کرتے  میں ۔ (متعدد اشکنازی یہود انگریزی اور روسی بولنے والے ہیں  ، اگرچہ، انگریزی اور روسی اصل میں [[یہودی زبانیں]] نہیں ہیں ۔)

فرانس کی مرکب یہودی برادری  کی جاری ٹھیٹھ  واپس لوٹتی  ثقافتی آمیخْتَگی باقی یہود کے درمیان میں دنیا بھر میں بھی  جاری ہے ۔ اگرچہ فرانس نے اپنی اصل یہودی آبادی کو  [[قرون وسطی]] میں  ،  [[انقلاب فرانس|فرانسیسی انقلاب]] کے وقت نکال دیا تھا، وہاں دو الگ یہودی آبادیاں تھیں ۔ ایک  سفاردی  یہود پر مشتمل ، جو اصل میں کلیسا کی جانب سے تفتیش عقاید مذہبی ([[:en:Inquisition|درمادکرن]]) کی وجہ سے پناہ گزین ہوئے  اور  جنوب مغرب میں مرکوز  ہوئے جبکہ دوسری یہودی  برادری  اشکنازی تھی جو بنیادی طور پر ایک جرمن بولی  یدش (جو خود  جرمن زبان ہی کی ایک بولی تھی) بولتے تھے، وہ سابقہ جرمن [[الزاس]] میں مرکوز ہوئے، ۔ (ایک تیسری برادری  پرونسی یہود کی تھی جو  [[:en:Comtat Venaissin|کمتات  ونیسین]] میں رہتے تھے تکنیکی اعتبار سے وہ  فرانس سے باہر رہتے تھے اور بعد میں  سفاردی یہود میں جذب ہو گئے ۔) یہ  دو فرقے  اس قدر ایک دوسرے سے علاحدہ اور مختلف  تھے  کہ [[:en:National Assembly (French Revolution|قومی اسمبلی]]  نے انھیں الگ الگ  1790ء اور 1791ء آزادی دی ۔

لیکن آزاد کیے جانے کے بعد خاصکر 1890ء [[:en:Alfred_Dreyfus|الفرڈ ڈریفس]] کے معاملے کے بعدمتحدہ فرانسیسی یہودیت کا احساس ابھرنے لگا - 1920ء سے 1930ء کے درمیان میں اشکنازی یہود پناہ گزین بڑی تعداد میں یورپ سے سام دشمنی ،روسی انقلاب، معاشی بحران اور کسادِ عظیم کیوجہ سے آئے - 1930ء تک پیرس میں متحرک اور پررونق یدش ثقافت تھی اور بہت سارے یہود متنوع سیاسی تحاریک میں شریک ہوتے - وچی فرانس اور ہولوکاسٹ کیبعد فرانسیسی یہودی آبادی کی تعداد میں مشرقی اور وسطی یورپ سے آئے اشکنازی پناہ گزینوں کیوجہ سے اضافہ ہوا بعد ازاں سفاردی مہاجرین اور [[شمالی افریقہ]] سے فرانسیسی بولنے والے دیگر پناہ گزینوں کیوجہ سے بھی اضافہ ہوا-

اس کے بعد، 1990ء کی دہائی میں، پھر سے  ایک اور اشکنازی یہود کی لہر سابق [[سوویت اتحاد|سوویت یونین]] ممالک اور وسطی یورپ سے  پہنچنا  شروع ہوئے۔جس کا نتیجہ ایک تکثیری یہودی برادری ہوا جس میں اب بھی دونوں اشکنازی اور سفاردی ثقافتوں کے کچھ مختلف عناصر پائے جاتے ہیں  ۔ لیکن فرانس میں ان دونوں فرقوں اور ثقافتوں میں تفریق اور شناخت کرنا  زیادہ سے زیادہ مشکل ہوتا جا رہا ہے اور ایک علاحدہ فرانسیسی یہودیت ابھر کر سامنے آ رہی ہے۔ 

=== تعریف با النسل ===
نسلی لحاظ سے  ،  اشکنازی یہود وہ ہیں جس کے خاندان کی جڑ کا پتہ لگایا جاسکے جنھوں نے وسطی یورپ  میں سکونت اختیار کی،  تقریباً ایک ہزار سال  تک اشکنازم   یورپ میں تولیدی اعتبار سے الگ تھلگ آبادی تھے ،  باوجود ان اوامر کے کہ یہ مختلف ممالک میں رہے،  کچھ نے غیر مذہب سے قبول یہودیت  یا اخراج از یہودیت کی، کچھ نے سکونت منتقل کی یا   دیگر یہودی گروپوں میں آپسی شادی کی ۔ انسانی ماہرین جینیات دلیل دیتے ہیں کہ جن جینیاتی تغیرات کی نشان دہی اشکنازی یہود میں ہوئی ہے وہ اعلیٰ تعدد کی ہیں برخلاف عام یورپی آبادی کے چاہے  وہ ہو پدری لکیر کے نشان کنندہ ([//ur.wikipedia.org/w/Y-chromosome كروموسوم_واي] [[:en:Haplotype|هاپلوتیپ]])ہوں یا مادری  لکیر کے نشان کنندہ ([//ur.wikipedia.org/w/مائٹوکونڈریا مائٹوکونڈریا]) ہوں ۔   20ء صدی کے وسط کے بعد سے بہت سے اشکنازی یہودیوں نے  آپس میں ،دیگر یہودی برادریوں میں  اور دوسری قوموں اور مذاہب کے لوگوں کیساتھ شادیاں کیں۔
[[پشتون]]وں کی طرح سخت گیر اور قدامت پسند یہودی تارکین وطن جو اپنے قرب و جوار سے الگ تھلگ زندگی گزارتے تھے اور شادیاں اکثر اپنی انہی بستیوں کے ہم نسلوں میں ہی میں کیا کرتے ان میں اکثر جینیات کی بنیاد پر بیماریاں جنم لیتی تھیں، اکثر دانشور ان دونوں قوموں کی یہ قدیم مشترکہ عادت سے یہ اخذ کرتے ہیں کہ دونوں قوموں کا [[پشتون ماخذ کے نظریات|اصل اور ماخذ]] ایک ہی ہے ، چنانچہ اب اسرائیل میں اس سے قطع نظر کہ زوجین کس نسل سے ہیں ان میں جنیاتی تنوع کے لیے شادی سے قبل انھیں مشورے دیے جاتے ہیں تاکہ یہود کی مستقبل کی نسل میں عیوب و پیچیدگیاں نہ ہوں-
[[:en:Sphingolipid|سفنگولیپید]] کی [[:en:Tay–Sachs disease|ٹے-ساکس]] اور [[:en:Gaucher's disease|گاوچر]]  کی بیماریاں جو نایاب ہیں پر اشکنازیوں میں پھیل رہی ہیں اور عام یورپیوں کی نسبت ان میں 100 گنا زیادہ پہنچ رکھتی ہیں ، اسی طرح [[:en:Niemann–Pick disease|نیمن-پِک]] (خصوصا قسم - 1) بیماری کا پھیلاو بہت تیز ہے- اگر چہ یہ اپنے مریضوں میں اعلیٰ ذہانت کے آثار بھی بتلاتا ہے جو شائد اشکنازیؤن کی آبادی اور امتیازی سائنس کے شعبوں میں نوبل ایوارڈ کے فاتحین کے اعلیٰ تناسب کا ایک عنصر بھی ہے - ثقافتی عمرانیات کے ماہر [[:en:Gregory Cochran|گریگوری کوچران]] ، جیسن ہارڈی ، [[:en:Henry Harpending|ہنری ہا رپینڈنگ]] مندرجہ ذیل مفروضے کی وکالت کرتے ہیں [[:en:Sphingolipid|سفنگولیپید]]اشکنازیوں کے عصبی خلیوں میں ذخیرہ ہوتا ہے اور اس مادہ کی بیماریوں کے لیے حساس ہوتا ہے جس سے وہ بنا ہوتا ہے- حد سے زیادہ[[:en:Sphingolipid|سفنگولیپید]] موت کا یا پھر کم از کم ایک قسم کی سخت بیماری کا باعث تو ضرور بنتا ہے جس میں کہ تولید ناممکن ہوتی ہے - اگر جین متماثل اور [[:en:Sphingolipid|سفنگولیپید]] کی زیادتی کا شکار ہو تو موت واقع ہوتی ہے جبکہ اگر جین متخالف ہو تو چاہے[[:en:Sphingolipid|سفنگولیپید]] کی زیادتی ہی کیوں نہ ہو مہلک حد تک نہیں پہنچتا- [[:en:Sphingolipid|سفنگولیپید]] کی زیادتی عصبی سگنلز (اشاروں) کی ترسیل میں تسہیل کرتی ہے اور [[:en:Dendrite|دندریت]] کے بڑھوتری کو فروغ دیتی ہے یوں [[:en:Neurite|عصبی خلیوں کی شاخیں]] جتنی زیادہ ہوں قابلیت اور ذہانت اتنی ہی بہتر ہوتی ہے-

2006ء ایک مطالعہ سے معلوم ہوا  کہ اشکنازی یہود  ایک واضح ، یکساں جینیاتی ذیلی جماعت ہے ۔ حیران کن  طور پر ، ماخذ کی جگہ سے قطع نظر ، اشکنازی یہود کو   ایک ہی  جینیاتی دستہ میں  ڈالا جا سکتا ہے–یعنی ، اس سے قطع نظر کہ اشکنازی یہود کا بانی  پولستان ، روس ، ہنگری ، لتھوانیا یا کسی بھی دوسری  تاریخی یہودی آبادی کی طرف سے آیا  ، ان کا تعلق ایک ہی نسلی جماعت ہے۔ تحقیق  یورپ میں کثرت سے یہودی آبادی کی   آپسی شادیوں کو مظاہر کرتی ہے   اور اس خیال کو کہ اشکنازی یہود ایک نسلی جماعت ہے  کو مزید تقویت دینے  میں مدد دیتی ہے ۔  علاوہ ازیں  ، اگرچہ یہود کی اشکنازی نسل کے درمیان میں  آپسی شادیوں کا رجحان تیزی سے عام ہو گیا ہے، بہت سے حاریدی  یہود خاصکر  حاسیدی یا حاریدی فرقوں کے اراکین خصوصی طور پر ساتھی اشکنازی یہود سے شادی کرنے کو جاری رکھے ہوئے ہیں  ۔ یہ رجحان اشکنازی جین کو غالب رکھتا ہے  اور محققین کو قدرے آسانی کے ساتھ  اشکنازی یہودی جین کے مطالعے میں  مدد دیتا ہے ۔ یہ بات قابل ذکر ہے کہ ان حاریدی یہود کے اکثر انتہائی بڑے خاندان ہوتے ہیں ۔

=== رسم و رواج ، قوانین اور روایات ===
[[فائل:IDF_soldier_put_on_tefillin.jpg|تصغیر|مشہور مصنف [[:en:From the Wilderness and Lebanon#Author|آسائیل لبوٹزکی]] فوجی خدمت کے دوران میں [[:en:Tefillin|تیفیلن]] باندھے تلاوت کر رہے ہیں]]

قدامت پسند اشکنازی یہود کے [[:en:Halakha|ھلاخائی]] طور طریقے سفاردیوں کے طریقوں سے مختلف ہو سکتے ہیں خصوصا روایات کے معملات میں ۔ یہ اختلافات [[:en:Moses Isserles|موسٰی اسریلس]] کی [[:en:Shulchan Aruch|شولخان عاروخ]] کی تشریح میں ہی میں بیان کردئے گئے ہیں۔مشہور اختلافات میں سے چند درج ذیل ہیں-
* [[عید فسح|عیدفسح]] کا منانا ۔ اشکنازی یہود روایتی طور پر پھلیاں ، اناج، باجرا اور چاول کھانے سے گریز کرتے ہیں جبکہ سفاردی یہ سب کھانے سے نہیں روکتے-
* اشکنازی یہود آزادانہ دودھ اور مچھلی ملا کر کھاتے ہیں جبکہ کچھ سفاردی اس سے پرہیز کرتے ہیں-
* سفاردیوں کی نسبت اشکنازی بیوہ اور شادی شدہ عورتوں کے ویگ کے استعمال کی اجازت دے دیتے ہیں-
* گوشت کی [[کشروت]] کے معاملے میں سفاردیوں کے پابندیاں زیادہ سخت ہیں جو [[:en:Shulchan Aruch#Beth Yosef|بیتھ یوسف]] کے تحت ہیں - چنانچہ جو گوشت اشکنازیوں کے یہاں [[کشروت|کوشر]] ہو وہ سفاردیوں کے یہاں نامقبول ہو سکتا ہے- ذبح کرنے کے سخت قواعد کے باوجود سفاردی یہود جانور کے پچھلے حصہ کی [[:en:Halakha|ھلاخائی]] طریقے سے [[:en:Sciatic nerve|عرق النساء]] کی نس نکالنے کے بعد اس کے گوشت کے کھانے کی اجازت دیتے ہیں جبکہ بہت سے یہود اس کو کھانے کے قائل نہیں ہیں  اور یہ مسلکی اختلاف کی وجہ سے نہیں بلکہ مذبح خانے ایسی صلاحیت پیدا نہیں کرسکی جس کے طریقے سے مناسب طور پر اس نس کو دور کیا جاسکے اور چنانچہ اسے غیر کوشر گوشت کے طور پر فروخت کرنا شروع کر دیا-
* اشکنازی نومولود بچوں کے نام فوت ہوئے رشتہ داروں کے ناموں پر رکھتے ہیں جبکہ حیات رشتہ داروں کے نام پر نہیں رکھتے- اس کے برعکس سفاردی اپنے بچوں کے نام دادا اور جد امجد کے ناموں پر رکھتے ہیں چاہے وہ زندہ ہوں یا وفات ہو چکے ہوں- البتہ اشکنازیوں میں اس دستور میں ایک قابل ذکر استثنی ہالینڈ کے [[:en:Chuts|شت]] اشکنازی کا بچوں کو نام دینے کی روایت ہے جو بصورت دیگر سفاردیوں کیساتھ منسوب کیا جاتا ہے-
* اشکنازی [[:en:Tefillin|تیفیلن]] سفاردی تیفیلن سے مختلف ہوتے ہیں ، روایتی اشکنزی عبادت میں یہ جسم کی جانب لپیٹ کر باندھا جاتا ہے - اشکنازی[[:en:Tefillin|تیفیلن]] کھڑے ہو کر باندھتے ہیں جبکہ سفاردی اسے بیٹھ کر باندھنا پسند کرتے ہیں-
* اشکنازیوں کا عبرانی لب و لجہ دیگر یہودی جماعتوں سے مختلف ہے خاص طور پر عبرانی حرف ' ת' یا ' ܬ' بمطابق عربی حرف 'ت' کی ادائیگی میں-
* عبادتی چادر یا اوڑھنی جسے یہود [[:en:Tallit|تالیت]] کہتے اورعبادت کے دوران میں اوڑھتے ہیں ، اسے اکثر یہودی مرد شادی کے بعد اوڑھتے ہیں جبکہ مغربی یورپی اشکنازی مرد اسے [[بار متسواہ]] کے بعد اوڑھتے ہیں جبکہ سفاردی اور مزراہی یہودیت میں یہ چادر بچپن سے ہی اوڑھی جاتی ہے-

=== لفظ'اشکنازی'  بطورخاندانی نام ===
**اشکنازی*' کئی مشہور لوگوں کا خاندانی نام ہے مثلاً [[ولادیمیر اشکنازی]]۔ تاہم اس خاندانی نام کے زیادہ تر لوگوں کا تعلق سفاردیوں سے ہے، خاص طور پر [[سوری یہودی]] برادری سے۔ اشکنازی نام کے حامل سفاردی یہود کے آباء اشکنازی رہے جو سفاردی علاقوں اور ملکوں میں جابسے- یہ نام 'اشکنازی' بطور عرف سفاردیوں نے ان لوگوں پر رکھے جو بعد میں خاندانی نام بنا جبکہ کچھ لوگوں نے اسے مختصر کر کے 'اش' رکھ لیا-

=== سفاردیوں سے تعلقات ===
اشکنازیت اور سفاردیت کے مابین تعلقات ہمیشہ گرم جوش نہیں رہے- شمالی افریقی سفاردی اور بربر یہود اسرئیل کے بننے کیبعد ایک دہائی تک اشکنازیوں کیجانب سے دوسرے درجے کے شہری گردانے جاتے رہے ، جس کی وجہ سے مزاحمتی تحاریک جیسے [[:en:Black Panthers (Israel)|کالے تیندوے]] نے جنم لیا جس کی رہنمائی ایک [[:en:Moroccan Jews|مراکشی یہودیہ]] [[:en:Saadia Marciano|سعدية مارسيانو]]نے کی - جبکہ آج کل دونوں فرقوں کے درمیان میں تعلقات دوبارہ بہتر ہو رہے ہیں  جبکہ کئی دفعہ تو اشکنازی برادریوں نے معنی خیز تعداد میں سفاردی نوواردوں کو قبول کیا ہے،جسکہ نتیجہ کبھی کبھار آپسی شادیوں میں ہوا-

=== اشکنازی یہودی ذہانت ===
ملاحظہ کریں
اشکنازی یہود کی غیر معمولی ذہانت[[:en:Ashkenazi Jewish intelligence|اشکنازی یہودی ذہانت]]

== قبیلہ خذر- نظریہ، امر یا مفروضہ ==
صفحہ دیکھیں [[اشکنازی نسب کا خضری مفروضہ|قبیلہ خذر-اشکنازی مفروضہ]][[فائل:Khazar coin Spillings Hoard.jpg|بائیں|200px|تصغیر |خذری دریافت شدہ "موسوی سکہ" [[اسکینڈینیویا|سکندونویا]] کے علاقے [[:en:Spillings Hoard|سپیلنگ کے خزانہ]] سے جو 1999ء میں دریافت ہوا اور 7ویں صدی عیسوی  کا ہے۔ اس پر ہمیشہ کی طرح مسلم متن "محمد اللہ کے رسول ہیں " کی بجائے "موسی خدا کے رسول ہیں " کنندہ ہے]]
19 ویں صدی عیسوی کے اخائر  میں،  [[:en:Khazar theory of Ashkenazi ancestry#Genetics|یہ تجویز کیا گیا]] کہ آج کی اشکنازی یہودیت  اصل میں اور  جنیاتی طور  پر ایک  تاریخی و قدیم خذری قبیلہ کے  یہودی تارکین وطن کی ایک بستی ہے  جس  نے آج کل روس اور یوکرائن کے [[قفقاز]]کہلانے والے علاقوں سے مغرب کی جانب  آج کل کے فرانس اور جرمنی کہلانے والے علاقوں  کی جانب  ہجرت کی تھی (جو اشکنازی یہود کے بارے موجودہ رائج نظریہ یعنی *اشکنازیوں نے مشرقی یورپ سے فرانس اور جرمنی کی جانب ہجرت کی تھی ''کے برخلاف ہے)۔سام پسندی کے معتقدین اس مفروضے کی  تاریخی ذرائع سے تصدیق   اوراس کے حق میں کسی قسم کے جینیاتی مطالعہ کو بے بنیاد قرار دیتے ہیں، لیکن اس مفروضے کی  اب بھی ان سام مخالف  دانشوروں کی جانب سے حمایت ہوتی  ہے جنھیں اس نظریہ کو علمی ضمیر میں رکھنے میں کامیابی ہوتی ہے جبکہ یہ نظریہ  سام دشمنی اور  صیہونی مخالفت  کے ساتھ وابستہ ہے۔ 2013ء  کے ایک بین الجنیاتی (ٹرانس جینوم)  مطالعے جو 9ممالک کی 13 یونیورسٹیوں اور اکادمیوں سے  30 جنیاتی سائنسدانوں کی طرف سے کیا گیا اور اب تک دستیاب معلومات و شماریات کا سب سے بڑا مجموعہ تھا، کے تشخیص کے دوران میں  اشکنازی یہودیت میں قبیلہ خذر کے  جینیاتی ماخذ پائے  جانے کا کوئی ثبوت نہیں پایا گیا  ۔ چنانچہ  اس  مطالعہ کے  مطابق  اشکنازی  یہودیت کا  مطالعہ  فقط  یہ  ثابت  کرتا  ہے  کہ چونکہ خود ساختہ  اشکنازی  یہود اور  قدیم خذری  سلطنت کے  علاقے  میں  آج  کے  موجوہ لوگوں درمیان میں ربط موجود نہیں اس لیے پچھلے نتائج کی طرف رجوع کرنا  پڑے گا  یعنی اشکنازی یہود  نسبی، نظریاتی و مذہبی  بنیاد  پر کسی وقت مصری بنی اسرائیلی  ،مشرقی وسطی اور پھر یورپی آبادیوں کے لوگ رہے ہیں  ساتھ یہ بھی کہ ان اشکنازیوں کا حالیہ یہودی آبادیوں کے نسب  میں معقول حصہ ہے  اور ایسے  ہی  اس بات کا  کوئی  اشارہ  نہیں  کہ  قفقازی  علاقے  یا  اس کے  شمال  کے  باشندوں  کی  اشکنازی یہود میں کوئی  معنی  خیز جینیاتی  شراکت  ہے -لیکن سام مخالف دانشوروں کے حساب سے  یہ  نتیجہ سام پسندمصنفین  کا  اخذ  کردہ  ہے اورتعینی تعصب  کی ایک شکل ہے   یقینا  اس  میں  سام دشمنی  کی  طرح سام پسندی  کا  تعصب  ہو  سکتا  ہے -

### قبیلہ خذر اور یاجوج ماجوج
تصغیر|اشکنازی عورت اور مزراہی  مرد
مندرجہ ذیل مضمون دی چرچ ٹائمز 24 جنوری 1992ء کو بشپ ہیوگ مونٹےفیورے (جس کا تعلق مشہور یہودی خاندان مونٹے فیورے سے تھا اور بعد میں مسیحیت اختیار کی )کی جانب سے شائع ہوا -

جیسا کہ تعریف باالنسل میں بتایا گیا کہ تمام یہود خاصکر اشکنازی خود کو ممتاز نسل تصور کرتے ہیں چنانچہ صدیوں بعد موجودہ یہودی بالادستی کو اشکنازیوں کی مرہونمنت سمجھتے ہیں اسی لیے تمام دوسرے یہود یعنی مزراہی، سفاردی وغیرہ بھی اس ممتاز نسل اشکنازیوں سے ازدواج کے خواہش مند ہوتے ہیں جبکہ وہ خود بھی آپسی ازدواج کو ہی ترجیح دیتے ہیں، جو سالہا سال کی مجبورا یہود سے باہر غیر مذہبوں سے شادیوں کے بعد اب اسرائیل میں دوبارہ رواج پاتا جا رہا ہے - جس کی وجہ سے ان میں سفنگولیپید  کی نیمن پِک  ، ٹے-ساکس اور گاوچر جیسی بیماریاں اشکنازیوں میں دونوںذہانت اور اموات کا سبب بن رہی ہیں - اکثر مسلم علما انھی عوامل کو احادیث میں یاجوج و ماجوج کی خصوصیات سے تشبیہ دیتے ہیں - جبکہ سفنگولیپید کی بیماریوں کو وہ کیڑا بتلاتے ہیں جو ان اشکنازیوں (یاجوج ماجوج) کی گردن میں جنم لے کر انھیں ہلاک کرنے کا باعث بنے گا-

## حوالہ جات

## مزید دیکھیے
سفرادیم

## بیرونی روابط

 The YIVO Encyclopedia of Jews in Eastern Europe
 
* Ashkenazi history at the Jewish Virtual Library
*  Ashkenazi Jewish mtDNA haplogroup distribution varies among distinct subpopulations: lessons of population substructure in a closed group-European Journal of Human Genetics, 2007
* "Analysis of genetic variation in Ashkenazi Jews by high density SNP genotyping"
* Nusach Ashkenaz, and Discussion Forum
* Ashkenaz Heritage

زمرہ:اسرائیل کے نسلی گروہ
زمرہ:اشکنازی یہودی
زمرہ:روس کے نسلی گروہ
زمرہ:ریاستہائے متحدہ کے نسلی گروہ
زمرہ:سامی اقوام
زمرہ:شخصیات مشرق وسطیٰ
زمرہ:ویکیپیڈیا مضامین مع GND شناخت کنندگان
زمرہ:یہودی نسلی گروہ
زمرہ:کامنز زمرہ جس کا ربط ویکی ڈیٹا پر ہے
زمرہ:صفحات مع گراف
زمرہ:ویکی ڈیٹا سے مختلف مختصر وضاحت
زمرہ:یہودی ثقافت
زمرہ:یہودی بلحاظ ملک
زمرہ:یدیش ثقافت
زمرہ:صیہونیت
زمرہ:مشرقی یورپ
زمرہ:یورپ
زمرہ:یہودی اسماج